4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 399 της 30/31 Μαρτ. 1951 Περί ορισμού του ποσοστού κέρδους των ασκουσών την Εμπορίαν των πετρελαιοειδών εν Ελλάδι Επιχειρήσεων, δι’ Αγορανομικής Διατάξεως. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Προτάσει του Υπουργού Εμπορίου προς συμπλήρωσιν των υπ’ αριθ. 1200 της 6/12/50 και 234 της 23/2/51 πράξεών του και έχον υπ’ όψιν τας διατάξεις των Νόμων «περί Διοικήσεως και διαχειρίσεως των εκ του εξωτερικού εφοδίων», τον Νόμον 480/47 και το Ν.Δ. 666/48, αποφασίζει: Α.1.Το ποσοστόν κέρδους των ασκουσών την εμπορίαν των πετρελαιοειδών εν Ελλάδι επιχειρήσεων ορίζεται εκάστοτε δι’ Αγορανομικής διατάξεως εκδιδομένης υπό του Υπουργού Εμπορίου, δεν δύναται δε να υπερβαίνη τα κάτωθι όρια: α)Επί πλήρους (100% δια την αξίαν τσίφ και δασμούς) χρηματοδοτήσεως των ασκουσών  Σελ. 229 Καύσιμα 5.Ε.β.3-4 την εμπορίαν πετρελαιοειδών επιχειρήσεων, κατά τα υπό της Νομισματικής Επιτροπής οριζόμενα, το όριον δύο τοις εκατόν (2%) πλέον ενός και ημίσεος τοις εκατόν (1,5%) προς κατασκευήν και συντήρησιν νέων εγκαταστάσεων αποθηκεύσεως και διακινήσεως ήτοι συνολικώς τρία και ήμισυ τοις εκατόν (3,5%). β)Επί πλήρους διακοπής της χρηματοδοτήσεως και ασκήσεως της εμπορίας δι’ ιδίων κεφαλαίων (100%) το όριον τρία τοις εκατόν (3%) πλέον δύο τοις εκατόν (2%) προς κατασκευήν και συντήρησιν νέων εγκαταστάσεων αποθηκεύσεως και διακινήσεως, ήτοι συνολικώς πέντε τοις εκατόν (5%). γ)Επί μερικής χρηματοδοτήσεως, κατά τα υπό της Νομισματικής Επιτροπής οριζόμενα το όριον του ποσοστού κέρδους δύναται ν’ αυξάνεται κατά τρόπον αντιστρόφως ανάλογον του ποσοστού μειώσεως της χρηματοδοτήσεως (π.χ.επί ποσοστού χρηματοδοτήσεως 75% η αύξησις του ποσοστού κέρδους θα είναι 1.5Χ75:100-1.125, όπερ αφαιρούμενον από το ανώτατον όριον πέντε τοις εκατόν (5%) προσδιορίζει ποσοστόν κέρδους 3.875%). 2.Δια το ποσοστόν κέρδους προς κατασκευήν και συντήρησιν νέων εγκαταστάσεων αποθηκεύσεως και διακινήσεως ένα και ήμισυ τοις εκατόν (1,5%) έως δύο τοις εκατόν (2%) αναλόγως του ποσοστού χρηματοδοτήσεως, θα τηρήται εκ μέρους των επιχειρήσεων ιδιαίτερος λογαριασμός. 3.Το κατά τ’ ανωτέρω ανώτατον όριον ποσοστού κέρδους θα υπολογίζεται επί των εξής συντελεστών: α)τιμής τσιφ, β)δασμών και φόρων, πλην του φόρου καθαράς προσόδου, γ)γενικών εξόδων, διαμορφουμένης ούτω βασικής τιμής περιοχών εν αις υφίστανται εγκαταστάσεις, εφ’ ης και μόνης θα προστίθεται το κατά τ’ ανωτέρω οριζόμενον ποσοστόν κέρδους. 4.Εις την άνω βασικήν τιμήν περιοχών εγκαταστάσεων, προστιθεμένων των μεταφορικών και προμηθείας πράκτορος, ως και τυχόν τοπικών επιβαρύνσεων, διαμορφούται η τιμή πρακτορείων. 5.Το ποσοστόν νομίμου κέρδους δεν θα υπολογίζεται επί των αποσβέσεων των πάσης φύσεως εγκαταστάσεων και λοιπών περιουσιακών στοιχείων. 6.Το ποσοστόν προμηθείας των εν ταις επαρχίαις πρακτόρων πετρελαιοειδών δεν δύναται να υπερβαίνη τα δύο τοις εκατόν (2%) επί της τιμής πωλήσεως πρακτορείων. Το ποσοστόν προμηθείας των εν ταις επαρχίαις πρατηριούχων εγκαταστάσεων δεν δύναται να υπερβαίνη το επτά και ήμισυ τοις εκατόν (7,5%) επί της τιμής διαθέσεως εν ταις περιοχαίς ταύτας. Το ποσοστόν προμηθείας των εν ταις επαρχίαις πρατηριούχων δεν θα υπερβαίνη το πέντε τοις εκατόν (5%) επί της τιμής πωλήσεως της περιοχής ένθα λειτουργεί το Πρατήριον. Σελ.230 7.Δι’ Αγορανομικής Διατάξεως εκδιδομένης υπό του Υπουργού Εμπορίου θέλουσι καθορισθή αι λεπτομέρειαι της εφαρμογής της υπό στοιχείον Α΄ παρούσης παραγράφου ως και αι εν γένει υποχρεώσεις των ασκουσών εν Ελλάδι την εμπορίαν πετρελαιοειδών επιχειρήσεων προς διευκόλυνσιν του ελέγχου δια την διαπίστωσιν του ακριβούς καθορισμού των τιμών πωλήσεως. Β.Διατηρουμένου του Αγορανομικού ελέγχου ο Υπουργός του Εμπορίου διατάσσει την κατά εξάμηνον διενέργειαν ελέγχου των ασκουσών την εμπορίαν των πετρελαιοειδών επιχειρήσεων, εκτελουμένου υπό της Υπηρεσίας Καυσίμων του Υπουργείου Εμπορίου, ενισχυομένης υπό Ειδικών Τραπεζιτικών, Οικονομικών και Τεχνικών υπαλλήλων οριζομένων υπό του Υπουργού τούτου προς εξακρίβωσιν του αν το κέρδος υπελογίσθη εντός του νομίμου ποσοστού. Αι υπό των Φορολογικών Αρχών αναγνωριζόμεναι δαπάναι και γενικά έξοδα θα υπολογίζωνται υπό του ελέγχου ως βαρύνουσαι το κόστος των προϊόντων.  Γ.Από 1ης Απρ. 1951 δεν θέλουσι ισχύσει ειδικά τιμολόγια επί μειωμένη τιμή εις την περιοχήν Δωδεκανήσου προς εφοδιασμόν πλοίων ακτοπλοϊας, ηλεκτρικών επιχειρήσεων επαρχιών κλπ. Δ.Κατά την εν τω εσωτερικώ διακίνησιν των πετρελαιοειδών δέον όπως προτιμώνται αι δια σιδηροδρόμων μεταφοραί, εφ’ όσον τούτο είναι δυνατόν. Αι αποθήκαι και γήπεδα του Δημοσίου (πλην των της Λέρου και Σούδας Κρήτης) αίτινες χρησιμοποιούνται σήμερον υπό την Κοινοπραξίας πετρελαιοειδών θα παραμείνωσιν υπό την χρήσιν των αποτελουσών την Κοινοπραξίαν Εταιρειών μέχρις ενός εξαμήνου από σήμερον μεθ’ ο θα παραδοθώσιν εις τας αρμοδίας υπηρεσίας του Δημοσίου. Ε.Η υπηρεσία Ασφαλείας Καυσίμων καταργείται. Το έργον της ασφαλείας των εγκαταστάσεων των πετρελαιοειδών ανατίθεται εις τας κατά τόπους Αστυνομικάς Αρχάς βοηθουμένας υπό των στρατιωτικών κατά την κρίσιν του Γενικού Επιτελείου Στρατού. 5.Ε.β.4 Καύσιμα ΣΤ.Αι αποτελούσαι την Κοινοπραξίαν πετρελαιοειδών Εταιρείαι υποχρεούνται, όπως εξακολουθήσωσιν εξυπηρετούσαι το Υπουργείον Εμπορίου, αρμόδιον δια τον εφοδιασμόν των Ενόπλων Δυνάμεων, Σωμάτων Ασφαλείας και Οικονομικής κατά θάλασσαν Αστυνομίας με τας προγραμματισμένας ποσότητας πετρελαιοειδών δια την κάλυψιν εν τω συνόλω των αναγκών των Ενόπλων Δυνάμεων υπό τους ιδίους όρους και αμοιβάς, αίτινες περιέχονται εις την από 8/1/1949 σύμβασιν μετά του Δημοσίου και την υπ' αριθ. 186271/8213/27.1.51 απόφασιν του Υπουργού Εμπορίου, καθορίζουσαν την καταβαλλομένην αποζημίωσιν δια τα γενικά έξοδα, ουχί δε και εκείναι αίτινες περιέχονται εις το συμφωνητικόν μετά του Υπουργείου Ναυτικών (Ναυαρχείου) της 24/9/1945. Η ανωτέρω υποχρέωσις υφίσταται μέχρι του τέλους του τρέχοντος οικονομικού έτους. Ομοίως, κατά την αυτήν χρονικήν περίοδον αι αυταί Εταιρείαι υποχρεούνται να προμηθεύωσιν εις το Υπουργείον Εμπορίου δια λογαριασμόν του Κρατικού Μονοπωλίου τας προγραμματισμένας και αναγκαιούσας ποσότητας φωτιστικού πετρελαίου εις τας τιμάς τσιφ, ως αύται καθωρίζοντο μέχρι σήμερον. Όσον αφορά την αμοιβήν αυτών δια την τοιαύτην προμήθειαν και την δια των εγκαταστάσεών των εξυπηρέτησιν εναποθηκεύσεως αύτη θέλει καθορισθή δια κοινών αποφάσεων των Υπουργών Οικονομικών και Εμπορίου. Αι εκ των ανωτέρω υποχρεώσεων της υπό στοιχείον ΣΤ' παρούσης παραγράφου των Εταιρειών προκύπτουσαι επί έλαττον διαφοραί αμοιβών και κερδών επιτρέπεται όπως καλύπτωνται κατά τον χρόνον των άνω εξυπηρετήσεων του Δημοσίου, δι' επιπτώσεως επί των τιμών πωλήσεως της πολιτικής καταναλώσεως. Επίσης αι αυταί Εταιρείαι υποχρεούνται όπως διατηρούν εις τας εγκαταστάσεις των τα δια λογαριασμόν των Ενόπλων Δυνάμεων καθοριζόμενα δι' αποφάσεως του Γενικού Επιτελείου αποθέματα ασφαλείας, κατά τας υποδείξεις τούτου όσον αφορά το είδος, ποσότητα και τους τόπους εναποθηκεύσεως. Η παρούσα δημοσιευθήτω δια της Εφημερίδος της Κυβερνήσεως. 